Heilbrigðisráðuneytið auglýsir árlega eftir umsóknum um styrki til gæðaverkefna . Tilgangur styrkveitinganna er að stuðla að umbótastarfi , nýbreytni og auknum gæðum heilbrigðisþjónustu og jafnframt eru þeir ætlaðir sem hvatning og viðurkenning fyrir störf á þessu sviði . Styrkir til gæðaverkefna í heilbrigðisþjónustu 2019 - umsóknarfrestur til 18. nóvember 2019 Heilbrigðisráðuneytið auglýsir eftir umsóknum um styrki til gæðaverkefna í heilbrigðisþjónustu 2019 . Tilgangur styrkjanna er að stuðla að umbótum , nýbreytni og auknum gæðum í heilbrigðisþjónustunni . Að þessu sinni er sérstök áhersla lögð á verkefni sem eru í samræmi við heilbrigðisstefnu til 2030 og / eða tengjast innleiðingu áætlunar Embættis landlæknis um gæðaþróun í heilbrigðisþjónustu 2019 – 2030 . Í styrkumsókn skal m.a. koma fram : Markmið verkefnis , framkvæmda - og kostnaðaráætlun og hvernig nýta megi niðurstöður til að auka öryggi og gæði heilbrigðisþjónustunnar . Sótt skal um í nafni einstakra stofnana eða starfseininga .